**Γίνομαι ηθοποιός…**

Μοιράζουμε σε κάθε ομάδα ένα διαφορετικό σενάριο, για να υποδυθούν ρόλους, προτείνοντας λύσεις.

**ΣΕΝΑΡΙΟ 1:**

**Μια φίλη σου, σας εκμυστηρεύεται την παρακάτω ιστορία. Τι θα την συμβουλεύατε να κάνει;**

«Ένας φίλος του πατέρα μου ήρθε στο σπίτι και όταν δεν μας έβλεπε κανείς, με πήρε στην αγκαλιά του κι εγώ ένιωσα πολύ άβολα. Δεν ήξερα τι να κάνω εκείνη τη στιγμή. Το μόνο που ξέρω είναι δεν ένιωσα όμορφα. Δεν το είπα σε κανέναν γιατί νόμιζα ότι όλοι θα σκεφτούν πως εγώ έφταιγα γι’ αυτό, αλλά σίγουρα δεν θέλω να ξανανιώσω άσχημα».

**ΣΕΝΑΡΙΟ 2:**

**Ένας φίλος σας, σας ζητά να στείλετε ένα κακό μήνυμα σε μια συμμαθήτριά σας. Εσείς διαφωνείτε μ’ αυτό, παρόλο που δεν την συμπαθείτε. Τι θα κάνατε;**

**ΣΕΝΑΡΙΟ 3:**

**Ένας άγνωστος στο δρόμο της επιστροφής για το σπίτι, προσφέρεται να σας πάει με το αυτοκίνητο στον προορισμό σας. Συστήνεται ως φίλος της οικογένειας. Τι θα έκανες; Τι θα μπορούσε να συμβεί;**

**ΣΕΝΑΡΙΟ 4:**

Στον υπολογιστή σου έχεις έναν φίλο που δεν τον γνωρίζεις προσωπικά. Σου παρουσιάζεται ως συνομήλικος, όμως ο λόγος του δεν είναι σαν εκείνον που έχουν οι συμμαθητές σου. Σου ζητάει να του στείλεις προσωπικές φωτογραφίες σου. Εντοπίστε τα επικίνδυνα σημεία της ιστορίας. Προτείνετε λύσεις.